ስድስት የፖለቲካ ፓርቲዎች መጣመራቸውን አስታወቁ
አዲስ
አበባ፡- ስደስት የፖለቲካ ፓርቲዎች በየደረጃው በመዋቅራቸው በመወሰንና ለመርጫ ቦርድ በማሳወቅ በየግላቸው የነበራቸውን እንቅስቃሴ በማቆም ስም፣ አርማና አመራሮቻቸውን በማክሰም በጋራ ለመሥራት መስማማታቸውን በጋራ ከሚመሰረተው አዲስ አገራዊ ፓርቲ መሥራች ግብረ ኃይል የተሰጠው መግለጫ አስታወቀ። እንደ
መግለጫው ወደፊት በሚኖረው አገራዊ ምርጫ ህዝብ የታገለለት ዓላማ ግቡን እንዲመታና ጥሩ አማራጭ እንዲያገኝ በተጠናከረ ፕሮግራምና በጠራ ፖሊሲ በሃሳብ (አይዲዮሎጂ ) የተደራጁና በአገር አቀፍ ደረጃ የሚንቀሳቀሱ ስድስት የፖለቲካ ድርጅቶች በጋራ አንድ አገር አቀፍ የፖለቲካ ፓርቲ ለመመስረት ችለዋል። እስከ አሁን ባለው ውይይት የጋራ በሆኑ መሰረታዊ ሃሳቦች ተስማምተው በየደረጃው መዋቅራቸውን በመወሰንና ለምርጫ ቦርድ በማሳወቅ በየግላቸው የነበራቸውን እንቅስቃሴ በማቆም ስም፣ አርማቸውንና እንዲሁም አመራራቸውን በማክሰም የተዋሀዱት ፓርቲዎች የኢትዮጵያ ዴሞክራሲያዊ ፓርቲ (ኢዴፓ)፣ የመላው ኢትዮጵያ ዴሞክራቲክ ፓርቲ (መኢዴፓ)፣ ሰማያዊ ፓርቲ፣ የቀድሞ አንድነት ፓርቲ አመራርና አባላት፣ የጋምቤላ ክልላዊ ንቅናቄና አርበኞች ግንቦት 7 ንቅናቄ መሆናቸውም በመግለጫው ተገልጿል።አዲስ
ዘመን መጋቢት 20/2011በጋዜጣው
ሪፖርተር